Mamady Doumbouya
Mamady Doumbouya Res apud Vicidata repertae: Nativitas: 4 Martii 1980; Kankan Patria: Guinea Familia Genitores: Karifala Doumbouya; Hadja Mandioula Sylla Coniunx: Lauriane Darboux Proles: Lansana Doumbouya Mamady Doumbouya, litteris Arabicis مامادي دومبوي (in regione urbis Kankan die 4 Martii 1980 natus) est miles qui die 1 Octobris 2021 praeses ad interim Guineae creatus est, antecessore Alpha Condé. E gente Mandingarum ortus, alumnus est scholarum militarium Parisiensium universitatisque Panthei et Assacii in eadem urbe. In legione externa Francica usque in annum 2009 militavit. In patriam anno 2012 reditus dux factus est gregis copiarum specialium quae contra terroristas committi solent. Quo grege adiuvante die 5 Septembris 2021 praesidem Alpha Condé ex officio suo deiecit moxque se praesidem proclamari effecit. Anno 2018 in Burkina Faso, sed sub aegide exercitus Civitatum Foederatarum, duci copiarum specialium Maliensium futuroque usurpatori Assimi Goïta incurrerat; socii postea ut videtur collaborant.